Bregana, 14.11.2016

**Zapisnik 2. Sjednice Vijeća roditelja Osnovne škole Milana Langa**

Dnevni red:

1. Izbor ponude osiguranja učenika od nesretnog slučaja uz predstavljanje osiguravajučih kuća
2. CROATIA OSIGURANJE (g. Štengl):

Osiguranje počinje s danom uplate osiguranja i vrijedi do kraja školske godine. Ukoliko policu uplati 80% učenika bit će osigurani svi. Osiguranje je 0-24 sata, ali ne pokriva ozljede nastale na natjecanjima za sportske klubove, već samo za školska natjecanja. Dnevna naknada u bolnici isplaćuje se nakon 5 dana boravka (karenca). Isplata naknade za nošenje gipsa je minimalno 25 dana bez obzira na broj polomljenih kostiju. Za ugriz psa, obavezno je javljanje liječniku i kirurška obrada rane. Gubitak zuba podrazumijeva gubitak cijelog zuba.

1. EUROHERC OSIGURANJE (g. Črnko)

Osiguranje počinje s danom uplate osiguranja i vrijedi do kraja školske godine. Osiguranje je 0-24 sata, i pokriva ozljede nastale na natjecanjima za sportske klubove kao i školska natjecanja. Dnevna naknada bez karence tj. isplata je od prvog dana privremene nesposobnosti za pohađanje nastave. Gubitak zuba podrazumijeva gubitak cijelog zuba.

Javna odgovornost podrazumijeva pokrivanje štete (9.000 - 11.000 kn) koje učenik počini trećoj ososbi u krugu škole ili na školskom izletu.

1. GRAWE OSIGURANJE (gđa. Novak)

Osiguranje počinje s danom uplate osiguranja i vrijedi do kraja školske godine. Ukoliko policu uplati 80% učenika bit će osigurani i oni koji nisu uplatili, ali na najjeftiniji model.

Osiguranje je 0-24 sata, ali ne pokriva ozljede nastale na natjecanjima za sportske klubove već samo za školska natjecanja. Gubitak zuba podrazumijeva gubitak cijelog zuba.

Moguća je uplata po različitim modelima za svako dijete, ali je praksa da se odabere jedan model (najčešće srednje vrijednosti) za sve.

1. WIENER OSIGURANJE (gđa. i g. Haramina)

Osiguranje počinje s danom uplate osiguranja i vrijedi do kraja školske godine. Ukoliko policu uplati 90% učenika bit će osigurani svi. Osiguranje je 0-24 sata u cijelom svijetu, ali ne pokriva ozljede nastale na natjecanjima za sportske klubove, već samo za školska natjecanja.

Djeca starija od 14 godina nisu osigurana. U polici nema pokriće za ugriz psa i javnu odgovornost.

ZAKLJUČAK:

Vijeće je jednoglasno izglasalo za EUROHERC OSIGURANJE, model B (30 kn).

Zapisničar

Zvjezdana Tepić

Predsjednik Vijeća roditelja

Iris Gović Penić